Coba jelasin Sejarah SK Membulu dari Sekolah Kebangsaan Membulu dalam bahasa melayu dong

Para penduduk daripada empat buah kampung, iaitu Kg Mempulut, Kg Kuala Punteh, Kg Membulu dan Kg Tigasa telah mengadakan mesyuarat untuk memohon dan memilih tempat tapak sekolah.

Mesyuarat telah dipengerusikan oleh En. Sikang Sumboh iaitu Ketua Kampung Mempulut. Para penduduk telah sebulat suara bersetuju bahawa sekolah akan didirikan di Kampung Membulu berdasarkan kedudukannya adalah di pertengahan empat buah kampung tersebut.

Selepas permohonan diluluskan oleh kerajaan, maka masyarakat setempat telah bergotong royong membersihkan tapak sekolah. Sekolah S. K. Membulu telah didirikan pada tahun 1971 dan dirasmikan oleh Dr.Haji Isa Ramli, J.S.M pada 13.09.1986 (Sabtu) bersamaan dengan 9 hb Muharam 1407.

Di peringkat awal, sekolah ini mempunyai sebuah bangunan sekolah dan sebuah rumah guru. Jumlah muridnya hanya 69 orang  dengan 5 orang guru. Nama sekolah, iaitu S. K. Membulu diambil sempena nama Kampung Membulu.

Menurut cerita orang tua-tua, pada masa dahulu, beberapa orang pemburu membawa anjing ganas untuk berburu. Pada suatu ketika para pemburu serta anjing-anjing mereka telah menemui seekor “Tembadau”. Semua anjing para pemburu tadi menyalak “Tembadau” tersebut. Dengan bersenjatakan  lembing yang diperbuat daripada “sumbiling” atau bamboo. “Tembadau”  tersebut telah mati direjam. Lembing yang digunakan itu telah dipacak di tempat “Tembadau” itu mati. Kemudian harinya, lembing yang dipacak itu telah  bertumbuh menjadi  pohon bambu. Dalam bahasa murut, bambu itu dipanggil  “bulu”. Dengan tokok tambah, maka perkataan “bulu”  bertukar menjadi “Membulu” sehingga ke hari ini dan dijadikan nama kampung.